Venezuela herleef na duisternis | Die Vryburger
Werksmense kon hulle dagtaak hervat na Venezuela se week lange kragonderbreking in die grootste deel van die land, wat ook die hoofstad insluit.
Die elektrisiteit voorsiening was eers weer Donderdag hervat na ’n volle week van algehele duisternis, en het die rommel-status ekonomie nog verder die afgrond ingedruk.
Die leier van die opposisieparty, wat ook die voorsitter is van die parlement, het gevra dat ’n noodtoestand afgekondig word, maar die Maduro-regime het die versoek geïgnoreer.
Jorge Rodriguez, die amptelike Minister van Inligting het gesê die kragonderbrekings is veroorsaak dur swaarweer, maar die opposisieparty sê dit is omdat geen instandhouding gedoen word nie.
Die diktator, president Nicolas Maduro het egter gesê die VSA sit agter die kragonderbrekings. Polisie boender bendelede uit hof in Jhb | Netwerk24
Deur Werner Beukes 05 Junie 2019 17:56
Lede van vyandiggesinde bendes in Westbury het Woensdag chaos in die landdroshof in Johannesburg veroorsaak toe twee van hul voorbokke in die hof verskyn het.
’n Man word Woensdag by die landdroshof in Johannesburg deur polisiebeamptes vir ondervraging ingeneem. Foto: Werner Beukes
’n Geboeide man word deur ’n polisiebeampte in die gange van die landdroshof in Johannesburg weggelei. Foto: Werner Beukes
Die man is na ondervraging deur die polisie vrygelaat. Foto: Werner Beukes
Toe Leeroy “Finch” Brown en Keenan Ebrahim in verskillende howe verskyn op moordaanklagte, het bendelede op mekaar begin skree in die gange van die landdroshof.
Ebrahim het verskyn in verband met die moord op Bradley Sauls, wat in 2018 doodgeskiet en met ’n motor omgery is. Brown het aansoek om borgtog gedoen. Hy staan tereg weens die moord op Reagan Jacobs in April.
Die polisie het die groep mense uit die hofgebou verwyder. ’n Man is deur polisiebeamptes op die grond vasgehou terwyl hulle hom in boeie gesit en toe weggelei het.
Daar is geen wapens gevind by die mense wat uit die hofgebou verwyder is nie.
“Ek kan bevestig dat daar ’n konfrontasie tussen twee groepe mense in die hof se gange was,” het kapt. Xoli Mbele, woordvoerder van die Johannesburg Sentraal-polisiekantoor, by navraag aan Netwerk24 gesê. “Ons het ’n man ingeneem vir ondervraging, maar hy is later laat gaan. Daar is geen wapens gevind by die mense wat uit die hofgebou verwyder is nie,” het Mbele gesê.
“Brown se saak is tot Vrydag uitgestel sodat ’n datum vir ’n formele borgaansoek vasgestel kan word,” het Phindi Mjonondwane, woordvoerder van die nasionale vervolgingsgesag (NVG), gesê.
Mjonondwane wou haar nie uitlaat oor die veiligheidsrisiko by die landdroshof nie. Mbele het gesê veiligheidsmaatreëls by die landdroshof sal beslis Vrydag opgeskerp word.
JHB COURTS THIS MORNING : GANGFIGHTS... pic.twitter.com/aWpG23lu3y
Meer oor: Westbury | Moord | Hofsaak | Bendelede
4 bendelede van Atlantis skuldig aan moord
Dìs wat bende-tatoeërmerke beteken, hoor hof
Bendelede tot 180 jaar gevonnis